**Ministru kabineta rīkojuma projekta “Par Latvijas puses pārstāvju grupu Apvienotajā Latvijas Republikas valdības - Beļģijas franču kopienas**

**un Valonijas reģiona komisijā” sākotnējās ietekmes novērtējuma**

**ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2002.gada 12.jūnijā parakstītā Latvijas Republikas valdības, no vienas puses, un Beļģijas Franču kopienas un Valonijas reģiona, no otras puses, sadarbības līguma (turpmāk – Sadarbības līgums) 12.pants nosaka, ka Sadarbības līguma īstenošanai Puses izveido Apvienoto komisiju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Sadarbības līguma 12.pantu ir nodibināta Apvienotā Latvijas Republikas valdības-Beļģijas franču kopienas un Valonijas reģiona komisija (turpmāk – Komisija), kuras uzdevums ir sagatavot un parakstīt sadarbības programmu nākamajam periodam, lemjot par sadarbības nosacījumiem un kopīgiem projektiem tādās jomās kā izglītība, kultūra, zinātne, tehnoloģijas un inovācijas, vide, daba un enerģētika, kultūru daudzveidība u.c. Komisija sanāk vismaz vienu reizi trijos gados, pārmaiņus Briselē un/vai Valonijā, no vienas puses, un Latvijā, no otras puses. Ar Ministru kabineta 2013.gada 30.jūlija rīkojumu Nr.344 “Par Latvijas puses pārstāvju grupu Apvienotajā Latvijas Republikas valdības-Beļģijas franču kopienas un Valonijas reģiona komisijā” ir izveidota Latvijas puses pilnvaroto pārstāvju grupa darbam Komisijā.Ņemot vērā, ka vairāku ministriju personālsastāvā ir notikušas izmaiņas, Ārlietu ministrija ir izstrādājusi Ministru kabineta rīkojuma projektu “Par Latvijas puses pārstāvju grupu Apvienotajā Latvijas Republikas valdības - Beļģijas franču kopienas un Valonijas reģiona komisijā”, ar kuru tiks aktualizēts Latvijas pārstāvju grupas sastāvs Komisijā. Ārlietu ministrija, Ekonomikas ministrija, Satiksmes ministrija, Veselības ministrija un Zemkopības ministrija ir deleģējušas jaunus pārstāvjus dalībai pārstāvju grupā. Ārlietu ministrija kā Sadarbības līguma izpildes koordinējošā institūcija plāno tuvākajā laikā sasaukt Latvijas puses pārstāvju grupu, lai novērtētu līdzšinējo sadarbību kopš pēdējās abu pušu kopīgās Komisijas sēdes 2014.gada 22.-23.aprīlī un definētu prioritātes nākamajiem gadiem. Nākamā Komisijas sēde tiek plānota 2017. gadā. |
| 3. | Projektā izstrādē iesaistītās institūcijas | Ārlietu ministrija. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ar rīkojuma projekta “Par Latvijas puses pārstāvju grupu Apvienotajā Latvijas Republikas valdības - Beļģijas franču kopienas un Valonijas reģiona komisijā” apstiprināšanu zaudēs spēku Ministru kabineta 2013.gada 30.jūlija rīkojums Nr.344 “Par Latvijas puses pārstāvju grupu Apvienotajā Latvijas Republikas valdības - Beļģijas franču kopienas un Valonijas reģiona komisijā” (Latvijas Vēstnesis, 2013, 149.nr.). |
| 2. | Atbildīgā institūcija | Ārlietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 2002.gada 12.jūnijā parakstītā Latvijas Republikas valdības, no vienas puses, un Beļģijas Franču kopienas un Valonijas reģiona, no otras puses, sadarbības līguma 12.panta izpilde. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Ekonomikas ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija un Zemkopības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts nemaina iesaistīto institūciju funkcijas un institucionālo struktūru. |
| 3. | Cita informācija | Nav. |

*Anotācijas II, III un VI sadaļa – projekts šīs jomas neskar.*

Ārlietu ministrs E. Rinkēvičs

Vīza: valsts sekretārs A. Pildegovičs

14.03.2016. 13:14

533

L.Pavasare, 67016254

Rietumeiropas, Viduseiropas un Dienvideiropas valstu nodaļas vecākā referente

liva.pavasare@mfa.gov.lv